als_Latn dik_Latn sag_Latn
Teuta është duke synuar që të afrojë lojtarë me perspektivë në merkato.
Durrsakët do të kenë largime, por ata synojnë që në skuadrën e tyre të afrojnë lojtarë, kryesisht nga dy ekipet që ranë nga Superiorja.
Më konkretisht, bëhet fjalë për portierin elbasanas Shkëlzen Ruci që është në pronësi të Bylisit, si dhe mesfushorin Ambriz Adekunle të Apolonisë, për të cilin më herët u tha do të bashkohej me Partizanin. Të dy janë lojtarë, të cilët pëlqehen edhe nga trajneri i durrsakëve Gugash Magani.
Ndërkohë, përflitet gjithashtu se, edhe Bekim Dema, mesfushori që sapo u largua nga Vllaznia, duket e ka zgjetur shpejt destinacionin e tij të ri. Talenti shkodran me shumë gjasa do të shkojë në Durrës për t’u bashkuar me Teutën, duket si për të plotësuar boshllëkun e krijuar nga largimi i shkodranit tjetër, Ansi Nika. Drejtuesit e “Djemve të Detit” janë në kontakte me Demën dhe i kanë bërë ofertën për të ardhur te Teuta.
als_Latn als_Latn als_Latn als_Latn